પાટણ શહેરના ખાનસરોવર નજીક આવેલ ફીલ્ટર પ્લાન્ટની મુખ્ય પાણીની પાઈપ લાઈન ફાટી જતા શહેરીજનોને પીવાના પાણી માટે ભારે મુશ્કેલીનો સામનો કરવો પડી રહ્યો છે તો બીજી તરફ ફીલ્ટર પ્લાન્ટ પર પાઈપ બદલવાની કામગીરી ગોકળગતિએ ચાલતા અને રીપેરીંગ કામમાં કેટલાક દિવસો વીતશે તે અંગે પણ સત્તાધિશો શહેરીજનોને કહી ન શકતા પરિસ્થિતિ વધુ વિકટ બનવા પામી છે અને પાણી વિના એક પછી એક દિવસો વીતાવવા શહેરીજનોને પણ કપરૂ લાગી રહ્યું છે ત્યારે ન છુટકે ખાનગી ટેન્કરો મંગાવી વધુ પૈસા ચૂકવી પાણી મેળવવાની લોકોને ફરજ પડી રહી છે તો બીજી તરફ વિરોધ પક્ષે પણ સત્તાધારી પક્ષ પર આક્ષેપ કરી અણઆવડતને લઈને શહેરીજનો મુશ્કેલીનો સામનો કરી રહ્યા છે અને હજુ પણ બે-ત્રણ દિવસ પાણી મળતા થશે તેવું કામગીરીને જોતા ધ્યાને આવવા પામ્યું છે ત્યારે તાજેતરમાં જ નગરપાલિકામાં મળેલ સામાન્ય સભામાં સત્તાધારી પક્ષના સભ્યો દ્વારા જ પાણીના મુદ્દે ભારે હોબાળો મચાવ્યો હતો અને પાણીની વિકટ સમસ્યા સમયે વ્હાલા દવાલાની નીતી અપનાવી ટેન્કરો મોકલવામાં આવ્યા છે.